ເກົາຫລີເໜືອ ຈະຕ້ານຢັນ ຢ່າງແຂງແຮງຂຶ້ນ ຕໍ່ການກົດດັນ ຂອງນາໆຊາດ
ເຈົ້າ​ໜ້າ​ທີ່​ເກົາ​ຫລີ​ເໜືອຄົນນຶ່ງ ກ່າວ​ວ່າ ພຽງ​ຢາງເຈດຕະນາ ​ຈະຕ້ານ​ຢັນ​ຢ່າງ​ແຂງ​ແຮງ​ຂຶ້ນ ຕໍ່ການກົດດັນຂອງນາໆຊາດ ເລື້ອງນິວເຄລຍຂອງຕົນ.
ເຈົ້າໜ້າທີ່ຂັ້ນອະວຸໂສຄົນນຶ່ງ ຂອງເກົາຫລີເໜືອກ່າວວ່າ ພຽງຢາງມີຈຸດປະສົງທີ່ຈະຄັດ ຄ້ານຕ້ານຢັນຢ່າງແຂງແຮງຂຶ້ນ ຕໍ່ຄວາມກົດດັນຂອງນາໆຊາດ ທີ່ບີບບັງຄັບໃຫ້ຕົນປະລະໂຄງ ການນີວເຄລຍນັ້ນ ທ່ານນາງ Choi Sun Hee ຜູ້ຮອງອະທິບໍດີຄົນນຶ່ງຂອງກະ ຊວງການຕ່າງປະເທດເກົາຫລີ ເໜືອ ໄດ້ສົ່ງສານທາງ e-mail ທີ່ບໍ່ສູ້ມີນັ້ນ ມາຍັງພະແນກພາ ສາເກົາຫລີ ຂອງວິທະຍຸວີໂອເອ ໃນວັນພະຫັດຜ່ານມານີ້ ລຸນຫລັງການສົນທະນາກັນແບບ ບໍ່ເປັນທາງການ ເປັນເວລາ 3 ມື້ ລະຫວ່າງບັນດານັກການທູດເກົາຫລີເໜືອ ແລະຄະນະ ຜູ້ແທນສະຫະລັດ ທີ່ແມ່ນທາງການຄະນະນຶ່ງ ທ່ານນາງ Choi ກ່າວວ່າ ທ່ານນາງໄດ້ນໍາພາທີມຂອງເກົາຫລີເໜືອ ໃນການເຈລະຈາກັນຢູ່ ທີ່ສິງກະໂປໃນອາທິດນີ້ ແລະວ່າ ຈາກຜົນຂອງການເຈລະຈານັ້ນ ລັດຖະບານຂອງທ່ານນາງ ບໍ່ມີທາງເລືອກອື່ນໃດ ນອກຈາກຈະພິຈາລະນາຄືນໃໝ່ ເລື່ອງບັນຫານີວເຄລຍຂອງຕົນ ຍ້ອນ “ນະໂຍບາຍທີ່ເປັນປໍລະປັກຢ່າງໜັກແໜ້ນ” ຂອງ ວໍຊິງຕັນ ທີ່ມີຕໍ່ຕົນ ທ່ານນາງກ່າວອີກວ່າ ຖ້າຫາກບໍ່ມີການປ່ຽນແປງໃນທ່າທີຂອງສະຫະລັດແລ້ວ “ຊ່ອງທາງໃນການທີ່ເກົາຫລີເໜືອ ຈະປະລະໂຄງການນີວເຄລຍ ຂອງຕົນ” ນັ້ນ ແມ່ນໄກຫລາຍ